तथ्य पत्र

Coronavirus से प्रभावित विक्टोरियाई लघु व्यापारों के लिए सहायता – 1 जून तक आवेदन करें

विक्टोरिया की सरकार के व्यापार सहायता फंड (Business Support Fund ) की स्थापना लघु व्यापारों को coronavirus के प्रभावों से बचने और लोगों को रोज़गार पर बनाए रखने में मदद देने के लिए की गई थी।

यह फंड विक्टोरियाई सरकार के$1.7 बिलियन के आर्थिक उत्तरजीविता (Survival) पैकेज का हिस्सा है।।

पात्र व्यापारों के लिए $10,000 की एक बार दी जाने वाली ग्रांट्स (अनुदान) उपलब्ध हैं।

इसग्रांट\ का प्रयोग मार्केटिंग और कानूनी सलाह लेने जैसी व्यापारिक गतिविधियों, और सेवाओं, वेतन और किराए जैसे व्यापारिक खर्च के लिए किया जा सकता है।

**Business Support Fund** किसके लिए है**?**

Business Support Fund उन लघु व्यापारों के लिए है जो कर्मचारियों को रोज़गार देते हैं और coronavirus के फलस्वरूप बंद हुए हैं या इसके प्रतिबंधों द्वारा अत्यधिक रुप से प्रभावित हुए हैं। इनमें उन कार्यक्षेत्रों के व्यापार शामिल हैं जिन्हें सबसे ज्यादा मुश्किलें आई हैं, इन क्षेत्रों को नीचे तालिका में दर्शाया गया है।

|  |  |
| --- | --- |
| उद्योग | व्यापारों के उदाहरण |
| आवास और फूड सर्विसिज़ (खाद्य-पदार्थ सेवाएँ) | कैफ़े, रेस्टोरेंट, कैटरर, होटल और मोटल |
| कला एवं मनोरंजन | म्यूज़ियम, सिनेमा, कला प्रदर्शन के स्थान और रचनात्मक स्थान |
| स्वास्थ्य एवं ब्यूटी | हेयरड्रेसर, ब्यूटी थेरेपिस्ट और नाई |
| खेलकूद एवं मनोविनोद | जिम, स्वीमिंग पूल और प्ले सेंटर |
| पर्यटन | पर्यटक परिवहन, टूअर संचालक तथा आयोजक, वाइनरीज़, कम मात्रा में बीयर तैयार करने वाली कंपनियाँ, शराब उत्पादक कंपनियाँ। |
| रिटेल (सुपरमार्केट, ग्रोसरी [किराना], शराब और फॉर्मेसी व्यापारों के अलावा) | कपड़े व पोशाक, जूते-चप्पल और इलेक्ट्रॉनिक स्टोर |
| अन्य सेवाएँ | रियल एस्टेट एजेंट |

पात्रता के मानदण्ड

उपरोक्त क्षेत्रों में आने वाले व्यापारों के लिए यह आवश्यक है कि वे निम्नलिखित सभी मानदण्ड पूरे करें:

* कर्मचारियों को रोज़गार पर रखना
* अब तक जारी **[सीमित गतिविधि निर्देशों](https://www.dhhs.vic.gov.au/state-emergency) (**[Restricted Activity Directions](https://www.dhhs.vic.gov.au/state-emergency)) के कारण बंद हुए हों या अत्यधिक प्रभावित हुए हों
* जिनका टर्नओवर $75,000 से अधिक है
* जिनका पेरोल $650,000 से कम है
* जिनके पास ऑस्ट्रेलियन बिज़नस नम्बर (ABN) है और वो ABN उनके पास 16 मार्च 2020 को था (वह दिनांक जिस दिन राज्य में आपात स्थिति की घोषणा की गई थी)
* जो 16 मार्च 2020 को ऑस्ट्रेलिया के विक्टोरिया राज्य में व्यापार का संचालन कर रहे थे।

आवेदक के ऑस्ट्रेलियन बिज़नस नम्बर (ABN) वाले व्यवसाय की श्रेणी के आधार पर पात्रता का आकलन किया जाएगा।

**JobKeeper** सहभागियों तक कार्यक्रम का विस्तार

विक्टोरिया की सरकार ने हाल ही में यह घोषणा की है कि मानदण्ड का विस्तार करके उन व्यापारों को इसमें शामिल किया जाएगा जिनका वेतन बिल $650,000 से कम है और जो कॉमनवेल्थ सरकार के JobKeeper कार्यक्रम में भाग ले रहे हैं (लोगों को रोज़गार पर न रखने वाले सोल-ट्रेडर्स के अलावा) भले ही उनका व्यापार किसी भी क्षेत्र से सम्बन्धित हो।

यदि आपका व्यापार JobKeeper के लिए नामांकित है, तो आप इस विस्तृत मानदण्ड के अधीन व्यापारिक सहायता फंड (Business Support Fund) का आवेदन करने के लिए योग्य होंगे।

और अधिक जानकारी तथा आवेदन कैसे करें

और अधिक जानकारी तथा यह जानने के लिए कि आवेदन कैसे करें, कृपया Business Victoria की वेबसाइट देखें।

**business.vic.gov.au/businesssupportfund**

दुभाषिए का निवेदन करने के लिए, कृपया Business Victoria को **13 22 15** पर फोन करें।